มีผู้ประกาศให้ความช่วยเหลือแก่เฮติ รวมเป็นมูลค่าหลายร้อยล้านดอลลาร์แล้ว
ตั้งแต่เกิดแผ่นดินไหวในเฮติเมื่อวันที่ 12 มกราคมเป็นต้นมา มีผู้ประกาศให้ความช่วยเหลือแก่เฮติรวมเป็นมูลค่าหลายร้อยล้านดอลลาร์แล้ว ผู้สื่
เมื่อเกิดภัยพิบัติสึนามิที่ยังความเสียหายใหญ่หลวงในอินโดนีเซียและประเทศแถบเอเชีย-แปซิฟิคหลายประเทศ รวมทั้งประเทศไทยปลายปี 2547นั้น มีหลายประเทศ และองค์กรประกาศให้ความช่วยเหลือเป็นเงินมากมายมหาศาลสำหรับการบรรเทาทุกข์ฉุกเฉินและการฟื้นฟูบูรณะ มาตอนนี้ขณะที่ประชาคมโลก กำลังให้คำมั่นที่จะให้ความช่วยเหลือมากมายแก่เฮติ ในการบรรเทาทุกข์เนื่องจากภัยพิบัติแผ่นดินไหวครั้งใหญ่ก็น่าจะหันมาดูกันว่า ได้มีการดำเนินงาน ให้ความช่วยเหลือแก่ผู้ประสบภัยสึนามิเมื่อปี2547 ตามคำมั่นสัญญาไปแล้วมากน้อยแค่ไหนเพียงใด องค์การเพื่อความร่วมมือและการพัฒนาทางเศรษฐกิจระหว่างประเทศ หรือ OECD ซึ่งมีสำนักงานใหญ่อยู่ที่กรุงปารีสกำลังศึกษาพิจารณาเรื่องนี้ และเจ้าหน้าที่ด้านสถิติ ขององค์การดังกล่าว กล่าวว่า โดยทั่วไปแล้วมีผลในทางที่ดี Yasmin Ahmad ผู้จัดการหน่วยงานด้านสถิติของ OECD กล่าวว่า เมื่อพิจารณาตัวเลขล่าสุดแล้วแม้ว่าทางองค์การนี้ จะไม่สามารถแยกแยะได้ว่า ความช่วยเหลือที่ประกาศกันนั้นมุ่งเฉพาะในด้านใด ของโครงการช่วยเหลือนั้นบ้างแต่คำประกาศให้ความช่วยเหลือ ด้านมนุษยธรรมซึ่งเป็นความช่วยเหลือเร่งด่วนส่วนใหญ่ดำเนินไปตามคำมั่นสัญญารวดเร็วมาก ขณะเดียวกัน เจ้าหน้าที่กลุ่มวิจัยการดำเนินงานช่วยเหลือด้านมนุษยธรรม Humanitarian Outcomes กล่าวว่า กำลังมีการดำเนินงานตามคำมั่นสัญญาให้ความช่วยเหลือแก่เฮติ Abby Stoddard แห่งกลุ่ม Humanitarian Outcomes กล่าวว่าเงินจำนวนมากที่กำลังมีเข้ามาในตอนนี้ สำหรับวิกฤติการณ์ร้ายแรง ไม่ใช่ปัญหาและมีเข้ามารวดเร็ว เกินกว่าที่บรรดาองค์การช่วยเหลือบรรเทาทุกข์ต่าง ๆ จะสามารถจัดเข้าระบบทัน และว่าปัญหาจะมีขึ้นมา เมื่อถึงวันเวลาของการฟื้นตัวและการบูรณะฟื้นฟูประเทศในระยะยาว เมื่อบรรดาสื่อมวลชนกลับออกไปแล้วและความสนใจน้อยลง นักวิจัยทั้งหลายกล่าวกันว่าเมื่อพิจารณาเรื่องความช่วยเหลือระยะยาวแล้ว ตามประวัติที่ผ่านมามีความหลากหลายกว่านั้นAbby Stoddard ยกตัวอย่าง กลุ่มผู้ประกาศให้ความช่วยเหลือแก่อัฟกานิสถานรวมเป็นมูลค่าหลายพันล้านดออลลาร์แต่มีการส่งความช่วยเหลือ ไม่ครบตามคำมั่นสัญญาที่มีประกาศไว้ Abby Stoddard เจ้าหน้าที่กลุ่มวิจัยการดำเนินงานช่วยเหลือ ด้านมนุษยธรรม HumanitarianOutcomes กล่าวว่า ที่ผ่านมา มีการดำเนินการตามคำมั่นสัญญา ให้ความช่วยเหลือล่าช้ามากและบางครั้งมีการนับซ้ำ เพื่อว่ารัฐบาลประเทศต่างๆ จะได้นับว่า ได้ให้ความช่วยเหลือไปมากน้อยเท่าใดแล้วสำหรับความช่วยเหลือการฟื้นฟูบรณะประเทศ ในระยะยาวที่ประกาศไว้ Yasmin Ahmad ผู้จัดการหน่วยงานด้านสถิติของ OECDก็ตั้งข้อสังเกตด้วยว่า คำมั่นสัญญาของประเทศอุตสาหกรรมหลายประเทศรวมทั้ง อิตาลีญี่ปุ่น และฝรั่งเศส ที่จะเพิ่มความช่วยเหลือด้านการพัฒนา ดูเหมือนว่าจะไม่เป็นไปตามกำหนดของปีนี้ อย่างไรก็ตามกลไกติดตามความช่วยเหลือที่ประเทศค่างๆ ประกาศไว้ มีความก้าวหน้าทันการณ์ยิ่งขึ้นและนักวิเคราะห์คาดกันว่า กลไกเหล่านี้จะผลักดันให้รัฐบาลประเทศต่างๆปฏิบัติตามคำมั่นสัญญาที่ประกาศไว้ โดยมีเฮติเป็นเป็นการทดสอบ ความน่าเชื่อถือของประเทศเหล่านั้น.